Каб нейкая канструкцыя была ўстойлiвая, яна павiнна мець прынамсi тры ножкi. Можна сказаць, што новы нумар Шляху да Хрыста мае гэтыя тры ножкi-стаўпы, якiя трымаюць ды ствараюць цэласнасьць, агульнае бачаньне нумару. Гэтымi стаўпамi ў адноўленай парафiяльнай газеце зьяўляюцца матэрыялы духоўнай, гiсторыка-культурнай i дзiцячай тэматыкi. Хоць, здаецца, адну ножку ў гэтым царкоўна-рэлiгiйным выданьнi можна было б трошкi i падпiлаваць – для ўстойлiвасьцi. Матэрыялы на гiстарычную тэматыку ў першым сёлетнiм нумары яўна дамiнуюць. Таксама хацелася б прапанаваць выдаўцам больш ужываць графiкi i менш здымкаў – рызограф, на якiм друкуецца газета, на жаль, ёсьць да здымкаў бязьлiтасны. Калi ня браць пад увагу асобныя недахопы, то нумар атрымаўся добры.